
Cu meta pa protege empleado di comportacion inapropia na trabao 

Aruba Bank prome compania na mundo pa introduci Report App 




jnn 

^IO 

0 

22 

INTIMIDACION 

SEXUAL 

TERMENTO 

VIOLENCIA 

AGRESION 

22 

i£k 

K 

DISCRIMINACION 

TOCANTE 

H0TIFICAC10M 

TOCANTE 

REGISTRO 

H 

gg 

# 

INTRODUCCION 

POLtCIES 

APOYO 


a & 

Pagina inicial Rt'Ciislro 



INVKSl 

SECIJllH 


We don’t just say it ... We Guarantee tt ttt 



INTER NATIONAL 

0 

Advancing Security Woridwide 


your security jrrotectum 
jyartner stnce 1996 

Tét 582-7252 

Everyone deserves a safe place to work, 
live and play. 



PA Aruba Bank ta importante pa tur hende sinti nan mes safe na trabao. 
P’esey a scoge pa introduci e Report App. E plataforma aki ta sostene nos 
pilarnan strategico We Care y We Build y alabes ta crea conscientisacion 
contra di un comportacion inapropia den nos espacio di trabao. 

E obhetivo di e Report App ta pa crea yuda mantene un esfera agradabel na 
trabao dor di conscientisa y stimula bon comportacion entre empleadonan. 
E App lo yuda conscientisa y identifica e diferente tipo di comportacion in- 
apropia, encurasha esnan deseabel y resolve casonan encontra. 

Segun Sharon Frankel-de Cuba, Managing Director di Aruba Bank, e idea 
ta pa elimina barera cu ta impede e empleado di sinti su mes comfortabel, 
dor di provee e “tool” p’e por raporta un incidente. 

E App ta duna e empleado e oportunidad pa raporta na un manera facil, 
rapido y na cualkier momento di dia cu uzo di e App. 

Videonan informativo lo guia e empleado pa ricibi informacion tocante e 
diferente formanan di comportacion inapropia na pia di trabao, cu ta inclui, 
pero no ta limita na e.o., agresion, violencia, discriminacion, bullying of ter- 
mento y sexual harassment sea fisico, sexual of mental. 

Nos ta contento di por crea un lugar di trabao sano caminda cu tur em- 
pleado ta sinti nan mes sigur dor di facilita cu na momento cu detecta com- 
portacion INAPROPIA nan por RAPORTA. Pa mas informacion por bishita 
www.report-app.com. 


































2 


AWEMainta 


Diahuebs, 5 September 2019 


Demanda di 8 aña pa duo cu kier a kita bida di un opositor 



Chendrik Maduro y Luis David Florez Mejia, aki dos 
siman lo ricibi nan sentencia den e caso penal cu Minis- 
terio Publico a trece contra nan siman pasa diabierna. 
Nan a wordo acusa di e.o. intento di asesinato, posesion 
di arma di candela, y den e caso di Maduro tambe pose- 
sion di droga. 

E caso di intento di asesinato a tuma lugar dia 21 di 
september, 2018, ora cu a los 3 pa 4 bala riba nan vic- 
tima Rowald Carrasquero, di cual dos a alcanse. 

A laga haci DNA riba material haya den un petchi cu e 
anochi ey Maduro tabatin bisti, pero cu diabierna du- 
rante tratamento a nenga cu e pechi ey ta di dje. 

E1 a mustra Huez un saco cu e tabatin den su man y 
den cual tabatin un pechi. 

“Esaki t’e pechi cu mi tabatin bisti e anochi ey. Esun cu 
Polisnan tin no ta di mi,” el a keda insisti. 

Dia 21 di september Chen, manera amigonan ta yam’e, 
a presta scooter di un amigo cu el a baha na su trabou. 
Despues el a pasa busca Luis David Florez Mejia, kende 
aparentemente tabata esun cu e arma. Nan tabata sa 
unda nan victima Carrasquero tabata e momento ey, 
un cas di un amigo na Shiribana. 

Segun e victima, kende a reconoce e personanan riba e 
scooter como e dos acusadonan aki, e tabata di bishita 
cerca su amigo ora cu el a mira e scooter yega. E1 a 
tende con Chen ta bisa esun e otro, “pasa mi e cos” y el 
a saca un arma color nikkel for di su saco di carson. 
Mesora el a cuminsa core pa busca un lugar di sconde, 
pero e no por a evita e balanan. Dos a alcanse den lom- 
ba y el a cay na suela. Diferente persona den becindario 
ta papia di a scucha 3 pa 4 tiro. 


Alarma a wordo bati mesora y pa mala suerte di e acusa- 
donan, a duna un bon descripcion di nan y e scooter. 
Riba dje nan no tabatin helm bisti. Esaki tabata mo- 
tibo cu e patruya na caminda p’e asistencia a topa cu e 
dosnan aki y a cuminsa un persecucion. Esaki a caba 
na final di un caminda cu no tabatin salida. 

Ey nan a laga e scooter tira nan suela y a drenta mondi 
na pia. Ainda e Polisnan a logra mira Maduro ta core 
riba dak di un cas, unda cu el a laga e pechi cay tambe 
cu nan a confisca. 

“Ami no tabata e anochi n’e adres ey,” Maduro a bisa. 
Y esaki a wordo ripiti dor di e otro acusado. Ambos ta 
nenga di conoce e victima Carrasquero, mientras e vic- 
tima si a reconoce nan. Segun e acusado Maduro, e ta 
kere cu e homber a declara esaki, pasobra e (Maduro) 
ta bende mas droga cun’e y cu Carrasquero lo kier su 
punto di benta eynan. 

Tambe a bini dilanti den e caso aki cu no tabata prome 
biaha cu Carrasquero ta victima di un atentado contra 
su bida. Ya casi un aña prome cu e tiramento, nan a 
dal’e intencionalmente cu auto. N’e ocasion ey el a haya 
basta sla. 

Banda di esaki, Polis, dor cu nan no a wordo deteni 
mesora, tabatin Maduro como sospechoso y a haya per- 
miso pa graba su yamadanan. Asina nan a scucha dife- 
rente combersacion comprometedor unda cu e ta papia 
di e sucedido na Shiribana..Pero esaki tambe el a ne- 
nga, pasobra e no tin celular. 

E victima no a presenta den Corte diabierna, pero an- 
teriormente, ora cu e caso a wordo trata Pro Forma, el 
a pidi un compensacion di daño y perhuicio di 25 mil 
florin. Esaki ta p’e daño cu el a sufri. 

E tironan a afecta su higra y riñonnan, mester a pasa 
den dos operacion y tabata tres siman interna den hos- 
pital. Y te awe e no ta completamente recupera. 

E dos acusadonan aki no ta desconoci di husticia. Mad- 
uro por ehempel tabata envolvi den caso di menasa cu 
arma y e otro acusado pa atraco cu violencia. 

Tur e pruebanan presenta aki riba ta suficiente pa Fis- 
cal pidi un castigo di 8 aña. Mester bisa cu esaki ta algo 
cu normalmente OM sa pidi den tipo di casonan asina. 
Dia 13 di september awor tin sentencia den e caso aki. 



















Diahuebs, 5 September 2019 


AWEMainta 


3 


Supuesto reunion entre KvK y Gobierno 

Tabata tempo perdi, ya Gobierno 
no por a presenta nada concreto 


AYERA Minister Xiomara Ruiz Maduro a invita 
e.o. Camara di Comercio pa un reunion pa delibera 
riba e di dos pakete di Reforma Fiscal. Por a sinti cu 
Camara di Comercio a sali masha desapunta, paso- 
bra ora cu nan a kere di haya un pakete di Reforma 
Fiscal nobo, esey no tabata e caso. 

For di aña pasa caba, Camara di Comercio a spera 
presentacion di e cambionan di Reforma Fiscal dia 
1 di januari 2019. Gobierno no a logra y a keda di 
introduci e medidanan aki dia 1 di juli 2019 y esey 
tampoco no a logra. 

Pa Camara di Comercio, ta imposibel cu awor 
despues di 9 luna di e aña aki, cu ainda Gobierno no 
tin un documento fiho di kico e ta bay haci, sino a 
bin cu opcionnan awor y cu ta recomendacionnan di 
IMF. A warda 9 luna pa awor haya “nada” pa mira, 
segun e organisacion di comercio di Aruba. 

Presidente di Camara di Comercio, Kawish Misier 
no a sconde su disgusto y a condena e forma con Go- 
bierno a organisa e sesion cu gremionan comercial. 
Nan tabatin problema cu no a invita tur gremio, 
cu e evento a cuminsa hopi laat mes, cu a cambia 
agenda e ora ey ainda y a papia un idioma bruha 
riba kico t’e futuro fiscal di nos pais. 

Enbez cu Gobierno a presenta kico tur e expertonan 
Fiscal a prepara tur e lunanan, ayera a presenta 
simplemente loke organisacionnan internacional a 
conseha nan. Esey defintiviamente no ta locual co- 
merciantenan a spera di mira. 

Riba dje, a duna comercio solamente 10 minuut pa 
haci pregunta na Gobierno. Pues nan a haya 9 luna 
pa presenta e plan aki y comercio tin 10 minuut pa 
evalua y opina riba e maneho cu probablemente lo 
keda p’e siguiente 20 pa 30 añanan. 

Camara di Comercio no ta haya e maneho aki ta 
husto y sigur no ta ni transparente. 



Ta sinti cu Gobierno kier “bulldoze” e cambio di ley 
aki sin duna comercio participacion real den e deci- 
sion. 

Awe lo tin un otro sesion atrobe cu “stakeholders” 
den cual ta spera di por tende mas di Gobierno riba 
e asuntonan aki. 

Ayera a scucha solamente riba “Sugar Tax” y nada 
ainda di e cambio di BBO pa bay waf y tampoco di 
un otro belasting nobo cu lo introduci specialmente 
pa hotelnan. 

Comercio ta sinti falta di e oportunidad real pa por 
expresa nan mes y duna Gobierno mas opcion y ide- 
anan nobo con pa haya mas placa den caha, sin cu 
mester cobra pueblo. 

Camara di Comercio ta sinti cu nan ta bin ta reuni 
cu Gobierno, pero aparentemente ningun consseho 
ta wordo aprecia. Anto pakico sigui delibera cu Go- 
bierno, a sabiendas nan tin e ultimo palabra, unda 
no tin nada concreto. Ta con Gobierno aki ta kere di 
por maneha e pais aki drechi? 

Tweede Kamer kier pa Raymond 
Knops interveni na Aruba awor 


TA parce cu pasenshi di miembronan di Tweede Kamer 
di Hulanda a caba of ta cabando. Y e ta bay asina leu 
cu nan kier pa Secretario di Estado, Raymond Knops 
interveni n’e isla. E preocupacion di WD, cu ta forma 
parti di e coalicion ta cu no tin un debido supervision. 
Tur cos a cuminsa for di momento cu partido MEP y 
otro partnernan di coalicion a bay hunga macho, ki- 
tando tur herment cu CAft tabatin pa por supervisa 
finanza publico di pais Aruba. 

Por ordena ainda cu Raymond Knops a indica mesora, 
cu Parlamento a pasa e amienda, cu esaki ta algo “ina- 
ceptabel” pa Hulanda y cu mester cambia e asunto aki 
unda cu ta respeta e protocol firma na november 2018, 
dor di Gobierno di Aruba via satelite y despues person- 
almente. 

E tempo ey tabata mustra cu Prome Minister Wever 
Croes a hay’e den un preta y mester a core firma e pro- 
tocol di e forma aki. 

E pregunta ta cuanto biaha mas Gobierno por core tuma 
un decision den pura pa wanta Hulanda di interveni. 
Cada biaha cu tin movecion na Hulanda, aki na Aruba 
ta cuminsa un campaña manera a haci pa desprestigia 
Parlamentario Richard Arends. 

Por mira cu asina e dia cu Rijksministerraad mester a 
trata e tema di intervencion a pasa, tur cos riba Rich- 
ard Arends a keda keto. Awor spera cu pa dia 20 awor, 
ora cu e tema un biaha mas ta riba agenda, lo por bini 
cu e mesun of otro campaña atrobe, segun expertonan 
den politica a comenta na AWEMainta. 

Na Hulanda e pasenshi di e partner di coalicion WD 
a caba. Den un publicacion di e periodista Rene Zwart 
el a cita e amigo di Prome Minister Wever Croes, esta 
Andre Bosman (WD), kende a bisa: “Si Secretario 
di Estado kier interveni, e tin mi apoyo. E ta un 
tarea basico pa tin bo finanzanan na ordo. ” 
GroenLinks tin pensamento similar y ta compronde 
si Knops kier interveni despues cu Aruba a practica- 
mente cera porta pa supervision manera cu ta palabra 
den un Protocol cu Hulanda. 



Mientras cu e Parlamentario di fraccion SP, Roland 
Raak ta bisa cu no ta importa kico bay pasa y unico 
importante ta cu mester tin supervision independiente 
y di expertonan riba finanza publico. 

Hasta Raak ta bisa cu Aruba so no por sali di e debe cu 
a subi di 2 pa 4 biyon florin y cu practicamente e isla ta 
bancarota. 

E unico solucion ta si e otro paisnan kier inverti na 
Aruba, pero pa logra esaki mester tin un bon maneho. 
Y awor ta resulta cu Aruba mester a yega na cierto 
punto pa dia prome di september y esaki no a logra 
tampoco. Ni e presupuesto nobo no ta cla ainda. 

Aruba a haya algun siman so pa drecha e asunto paso- 
bra dia 20 di september, e punto aki ta bek riba agenda 
di Rijksministerrraad. 

E1 a cita Ady Thijsen tambe kende a bisa cu Gobierno 
ta spera cu Hulanda por yuda Aruba haya un prestamo 
cu interes abou pa sali di e situacion aki. 

Pero pa WD esaki no ta algo pa discuti awor. Mester 
drecha e situacion prome y ora tur cos ta na ordo, e 
momento ey por papia di un prestamo na interes abou. 

Segun Andre Bosman: “Ta simplemente momento 
pa nan ehecuta tur e palabracionnan cu a haci 
cu Hulanda e ultimo añanan”. E articulo intere- 
sante aki a sali riba e website Koninkrijksrelatie. 

Riba invitacion di Minister Otmar Oduber 

Un grupo di reportero a biaha pa Santo Domingo 



TABATA diamars ultimo, despues 
di e bishita aki a keda posponi si- 
man pasa, a biaha pa Santo Domin- 
go pa ser exacto pa bishita Punta 
Cana. Tur esaki riba invitacion di 
Minister di Infrastructura, Otmar 
Oduber, pa haya un idea di con e 
proyecto di Three Rivers lo bira na 
Sero Colorado. 

E biahe aki ta pone nos corda con 
mesun Minister aki, Otmar Oduber 
a bay cu un otro grupo di reportero 
na Aruba, pero pa bishita e hotel di 
Baha Principe cu un tempo tabata 
interesa pa construi un hotel na 
Sero Colorado, pero no tabata kier 
un refineria dilanti nan porta. 



Picture: Wunderground.com 

Haci bo donacion riba nos cuenta di Aruba Bank # 0384 0124 0001 07503 


Federacion Internacional di Cruz Cora lo ta encarga cu producto di asistencia na Bahamas. 
No lo ricibi donacion di producto na Cruz Cora Aruba. 

Ultimo dia pa haci donacion ta Diabierna, 4 di October, 2019 


Nos ta gradici comunidad di Aruba pa e sosten na ayudo humanitario! 

Turista a hoga ora e tabata disfruta 
cu su famia di laman di Aruba 


DIARANSON mainta birando merdia infor- 
macion a drenta cu boto di Renaissance lo ta 
drentando cu un persona, y cu lo ta teme pa 
su bida. Mientrastanto dos ambulance a yega 
y Paramediconan tabata standby pa drenta ac- 
cion, manera nan baha e victima. 
Paramediconan a haci nan maximo esfuerso, 
pero tabata envano. Tabata trata di un turista 
masculino. 

E cabayero tabata disfrutando di un vakantie 
na Aruba hunto cu su esposa y tres yiu. Mainta 
tempran nan a sali pa bay Renaissance Island 
pa un dia familiar, te ora cu e homber a slip 
den profundo y a haya problema. 

E1 a guli basta awa prome cu nan a logra sak’e, 
y pone riba un boto pa trece na pier banda di 
Convention Center. 

Dos ambulance y paramediconan tabata spe- 
rando y asina cu a yega a sigui cu e reanima- 
cion cu personal di e isla a cuminsa dun’e. 
Sinembargo nada no a yuda y no a logra haya 
pulso. 

Pa 12:56 dr. van Trigt ta constata morto di e 
turista masculino L.T.H. naci na Vietnam aña 
1975. E cabayero aki ta laga atras un esposa 
cu tres yiu di cual un di nan ta basta chikito. 
Sigur no un recuerdo agradabel di un vakantie 
asina hopi planea. 

Cuerpo Policial y nos di AWEMainta a manda 
palabra di condolencia na famia di e fayecido. 

Trcrining pa personal di CBS a cuminsa! 



Oficina Central di Estadistica (CBS ) ta anuncia 
cu training di personal di CBS a cuminsa pa lo- 
cal ta trata e Censo Piloto cu lo tuma lugar di 3 
pa 13 di october 2019. 

E personal di CBS lo haya diferente training du- 
rante e luna di september durante cual lo trata 
diferente aspecto di e Censo Piloto, p.e.: Defini- 
cion, proceduranan y e cuestionario digital. 

E personal di CBS lo ta encarga pa guia e trabou- 
nan cu lo wordo haci durante di e Censo Piloto 
p’e coleccion di dato sosode na un manera opti- 
mal. Pa Censo Piloto lo tin 1 telcentrum cu lo ta 
situa na oficina di CBS mes. 



Aruba Airport Authority N.V., 
company that manages and operates 
Aeropuerto Internacional Reina Beatrix 


Censo Piloto lo conta cu e participacion di 75 tel- 
ers cu lo ta encarga cu e trabou di entrevista e 
hogarnan den e areanan selecciona. E areanan 
aki lo ta parti over di ful Aruba p’asina e da- 
tonan colecta ta un bon representacion di Aruba 
completo. Personan cu ta interesa pa fungi como 
teler durante Censo 2020 por yena e formular- 
io di inscripcion digital riba e website di CBS: 
www.cbs.aw . 

Si tin cualkier pregunta por haci esaki libre- 
mente na telefon 524-7433 of via nos e-mail: 
Census2020@cbs.aw 

CBS ta pidi e cooperacion di tur e hogarnan se- 
lecciona pa participa n’e Censo Piloto. Pasobra 
Aruba ta conta riba BO! 


is looking for an 

Airport Sweeper 

More information is available on 
www.airportaruba.com, 

facebook.com/ArubaAirport and/or contact us at 
m.krozendijk@airportaruba.com 

Compania Hulandes sosteniendo cambionan innovativo pa AVB na Aruba 


Dotcomsport desaroyando 
"app" profesional di futbol 


PA añanan largo ing. Richard Dijkhoff, 
Presidente di AVB, a anuncia cu mester 
dal e stapnan pa profesionalisa e fed- 
eracion. Esaki ta por lo menos un di e 
proyectonan cu a introduci y hunto cu e 
compania Dotcomsport BV di Hulanda 
lo bay haci posibel pa AVB introduci un 
sistema digital. Asina aki AVB lo por 
haci e trabou di coach, parti administra- 
tivo, ful e campeonato, lo haci esaki digi- 
tal. 

Si ta custumbra cu papeleo, awor dentro 
di poco esey lo pasa pa historia! Pa haci 
esey posibel mester di partnernan profe- 
sional cu conocemento y amplio experi- 
encia riba e tereno aki. 



ARUBA 

CJU& RcunX 

TIMESHARE 
FOR SALE BY OWNER 


Den cuadro di esaki a acerca Dotcomsport BV di Hulanda, pa 
desaroya un app den telefon di tur e coach, manager, hunga- 
dor y dirigentenan di AVB...un sistema di “spelervolgsysteem’. 
Di e forma aki por sigui tur desaroyo y progreso di e hungador 
y e coachnan di Aruba. 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

* 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

* KITCHENETTE 

* 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Durante e anochi di Balon di Oro, tabatin e bunita momento 
cu por a firma un MoU pa concretisa cu dentro di poco ta fi- 
nalisa e proyecto aki. Ta pone futbol na un nivel mas halto y 
ta profesionalisa e organisacion mas ainda. 

Mester menciona cu ultimo añanan, desde postulacion di ing. 
Richard Dijkhoff na cabes di AVB, mesora el a conta cu sosten 
incondicional di FIFA, di CONCACAF y di KNVB di Hulanda. 
Hunto nan a pone tempo, conocemento, experiencia y hasta 
fondo disponibel pa Aruba. E diferente ta notabel awor cu poco- 
poco ta cosechando e frutonan di tur e biahenan, reunionnan, 
participacion na congresonan, tayer y reunionnan importante 
cu partnernan internacional riba e ramo aki. 

Awe Aruba ta na un cruzada historico di desaroyo inovativo 
den e deporte rey, Futbol! 

Caso di maltrato 
di un adicto ta 
wordo investiga 



Cuerpo Policial ta na altura di e video cu ta cir- 
culando riba rednan social, na unda 2 hoben lo 
a maltrata un adicto ambulante. 


Cuerpo Policial su departamento di JZP ta at- 
endiendo cu e caso aki for di dialuna ultimo, 
conhuntamente cu Ministerio Publico, cu t’esun 
cu ta guia tur investigacion penal. Te aki, e co- 
municado di parti di Vocero di Polis. 



Make your reservations at: 
reservations@aqua-grill.com 
Telephone: -297 586-5900 
www.aqua-grill.com 


AQUAGRILL 


AND BE 


COME AND CELEBRATE WITH US 
YOUR HOLIDAY'S DINNER! 


• (3)THREE DIFFERENT MENU'S 


• NICE AMBIENCE AND SPACE 


• GREAT SERVICE & THE BEST 
FOOD ON THE ISLAND 



notary services 

AUCTION 

THURSDAY 

SEPTEMBER 12, 2019 


On Thursday September 12, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of 
Aruba: 


A condominium locally known as 

BLUE RESIDENCES 
PENTHOUSE 2-3 


locally recorded as First Division Section K number 4260-A index nrs. 81, 
241 and 242, consisting of the exclusive right to use a condominium in the 
Blue Residences ll-tower situated on the 7th and 8th floor & a 10.859 / 
100.000 undivided share in the "Blue Residences" Building and Facilities 
situated at Irausquin Boulevard 266, Eagle, Aruba, and the exclusive right 
to use of 2 parking places & for each parking place a 1 /10.000 undivided 
share in the "Blue Residences" Building and Facilities situated at Irausquin 
Boulevard 266, Eagle, Aruba. 

Starting bid: US$ 548.800,-- 


A residential house, locally known as 


SABANA BASORA NOORD 178 


standing on a parcel of public land, 544 m2 in size, situated at Sabana 
Basora in Aruba, locally recorded as Third Division Section G number 
2525. The lease rights expire on April 2, 2058. 

Starting bid: Afl. 160.160,- 


AUCTION NOTARY: T.R. JOHNSON 

The auction is subject to the general conditions for foreclosure auctions and 
special auction conditions which will be determined by civil law notary T.R. 
Johnson. 

The auction will take place by raising bids (in Dutch: “bij opbod”) and by 
decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a reputable 
bank in Aruba to the amount of the highest bid increased with an amount 
equal to the auction costs. 


For more information: 


WWW.JOHNSONNOTARY.COM 

Ken lo bira e mihor bartender di Aruba? 

Renaissance Aruba ta invitabo 
pa Bartenders Brawl 2019 

Celebrando e prome lustro di competencia di bartender 





Clickfor 

details 


EC0SP0RT 


AWG 6 , 143 .°° 

CASH BACK 


Buy Now Pay in March 2020 
Reduced interest rate of 6.5% APR 
Up to 7 years financing 


Go Further 


524 4444 

info @y ra u sq u i n. com 
www.yrausquin.com 


Q yrausquinaruba 
Hj] @yrausquinaruba 


MEGA HUNTER 


7 September 19:00 am -1:00 pm 
at Yrausquin, L.G. Smith Blvd 112, Oranjestad 


Win CASH Prizes 
Hunt for Fun Prizes 


Ecosport 

Starting at awg. 42,347. 

AWG. S20. 00 pm * 


E di 5 edicion di Bartenders’ Brawl lo ta es- 
pectacular! E aña aki 9 bartender lo bataya 
pa bira e mihor bartender di Aruba, celeb- 
rando 5 aña di e competencia. E anochi di 
25 di october proximo lo keda subraya pa cu- 
rashi y creatividad, ora cu e bartendernan 
demostra nan superioridad den mixologia na 
Renaissance Festival Plaza. Bartendernan 
di La Cava, Pepia Est., Divino, Manrique 
Capriles, ATC, TEC y Tropical Bottling lo 
traha un mescla original cu meta pa bira e 
bartender mas popular di Aruba. Lo saca 2 
ganador; mescos cu añanan anterior bishi- 
tantenan di e evento lo vota pa e cocktail ga- 
nador y tambe lo saca un ganador di acuerdo 
cu puntuacion di hurado. 

Disfruta di un anochi chic riba Festival Plaza 
y ricibi diferente ‘bites’ pa acompaña e cock- 
tailnan cu ta inclui den e carchi pa e evento. 
E ‘bites’ nan prepara pa e team culinario di 
Renaissance sigur lo complementa e cocktail- 
nan durante di e Bartenders’ Brawl. Carchi- 
nan di entrada ta obtenibel pa $55 (p.p) y ta 
inclui 9 cocktail- 1 cocktail di cada partici- 
pante, ‘heavy bites’ y ‘live entertainment’. Pa 
e ultimo cuater añanan e competencia entre 
e bartendernan participante a bira un show 
total! Renaissance Aruba, anfitrion di e Bar- 
tenders’ Brawl 2019 ta invitabo pa cumpra 
bo carchi na e Navigator’s desk. Bishita e 
pagina di facebook di Renaissance Aruba pa 
mas informacion. Let’s get ready to rumble! 

Mientras cu grupo tabata para mira: 

Pelea enlre dos alumno a caba 
na detencion y otro herida 




DIARANZON merdia den careda 1:40 p.m Polis y ambulance a ser 
manda p’e snack situa pazuid di EPB Hato. Prome informacion cu a 
drenta tabata bisa cu un persona a wordo gedal na su cabes. 

Na yegada di Polis, nan a baha pa bay controla kico a pasa unda taba- 
tin un aglomeracion di mucha. 

Banda di e snack a topa cu e dos hobennan cu a bringa, un di nan taba- 
tin un kap patras di su cabes. 

Segun un testigo, el a mira e dos hobennan aki canando na prome in- 
stante bon cu otro. 

Despues cu nan a bay parti zuid di e snack eynan e pelea a start. Un 
di nan, esun mas halto lo a hisa e otro ‘riba y despues dal’e abou riba 
vloer, algo sumamente peligroso. 

Despues di mokete bay y bin cos a caba, pero ya un tabata herida cu un 
kap na cabes. 

Polis a separa ambos partido, y a splica un di nan riba e consecuenci- 
anan. Ey mes el a wordo deteni y transporta pa Warda di Playa. 
Mientrastanto Paramediconan n’e sitio tabata trata e otro hoben n’e 
sitio mes. 



o VIP At Paseo 

Herencia 

582-3693 


^Años. Yzars. Années 

Plaza Mall 

586.0074 

Muchanan a gosa di un mainta dushi di 
contamento di cuenta na Museum of Industry 




Skol a cuminsa y Museum of Industry a organisa 
un mainta di storia p’e muchanan di 4 pa 7 aña, 
p’asina enfoca riba e importancia di lesamento y 
laga e muchanan cera conoci cu museo di un edad 
jong. Tema di e actividad di contamento di cuenta 
tabata e prome dia di skol. 

Pa haci e contamento di storia un experiencia inolv- 
idabel p’e muchanan, e museo a invita dos autor lo- 
cal, Sheila Werleman y tambe Richard Dabian. 

Sheila Werleman, ta un ilustrador di buki pa mucha 
y tambe graphic designer. Dor di su experencia den 
enseñansa el a scribi y diseña diferente buki dirigi 
special riba nos muchanan. E1 a conta e.o. e storia di 
e cododo y cangreu blau. 

E di dos autor cu museo a invita ta Richard Dabian. 
Un contador di storia y autor di diferente storia di 
mucha. Conoci como cantante y solista. 

Richard Dabian ta persona hopi creativo y bon ori- 
enta den area di obra di man. Trahando pa 26 aña 
na Aruba su Bibliotheca Nacional. Mucha y mayor- 
nan a keda impresiona di tur dos presentacion. 

Durante pauze e muchanan a saborea un snack sa- 
ludabel acompaña pa un dushi awa di lamunchi. 

Sigui na pagina 13 > 

< Continua di pagina 12 



Isla Inutil? 

Discover how various raw materiats atong with 
geographic location opened up unexpected 
economic possibitities for Aruba. 


Descubri con un vanedad di materia prima hunto 
^ ubicadon geografico a habri posih ‘ - J *dnan 
'nomico inesper m uba. I 


Na final di evento, e muchanan a haña un 
dushi treat y un revista di cleconchi pa hiba 
cas. Museum of Industry kier a gradici tur 
mayor, oma y opa cu a trece e chikitonan pa 
un mainta di cuenta na museo. 

Nos siguente evento di conta storia pa mu- 
cha ta den luna di november. 

Por sigui nos riba facebook y keda al tanto 
di tur nos desaroyo. P’esnan cu ta interesa 
pa pasa bishita Museum of Industry, e ta 
situa den e emblematico Water Toren na 
San Nicolas y ta forma parti di un constela- 
cion di cinco museo cu ta cay bou Fundacion 
Museo Arubano. 

E museo ta relata e storia asombroso di e 
desaroyo industrial na Aruba den e ultimo 
dos siglonan, cu ta ensera e industrianan di 
oro, aloe, fosfaat, petroleo y turismo.Muse- 
um of Industry ta habri di dialuna pa diabi- 
erna di 9.00am te cu 6.00pm y riba diasabra 
di lO.OOam pa 2.00pm. 

Si bo persona ta interesa pa bin cu un grupo 
of organisa un evento na Museum of Indus- 
try, por tuma contacto cu e museo na 584 
7090 of manda nos un e-mail na 
infomuseumofindustry@gmail.com 


Johnson 

notary services 

AUCTION 
THURSDAY 
SEPTEMBER 12, 2019 

On Thursday September 12, 2019, at 11 AM, at the 
Conference Room of the Chamber of Commerce, Aruba, will 
be auctioned in public. ex. art. 3:268 jo. 3:254 Civil Code of 
Aruba: 


A residential house, locally known as 

BUBALI 41-D 

standing on a parcel of public land, 736 m2 in size, situated 
at Bubali in Aruba, locally recorded as First Division Section 
K number 3641. The lease rights expire on December 17, 
2073. 

Starting bid: Afl. 240.000,-- 


A residential house, locally known as 

COCHINILLA 54 

standing on a parcel of full ownership land, ca. 590 m2 in size, 
situated at Papilon in Aruba, being a part of the parcel as 
further described in measure document 5 M 98 /1967, with 
index number D 12352. 

Starting bid: Afl. 262.000,-- 


AUCTION NOTARY: T.R. JOHNSON 

• The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

• The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 



WWW.JOHNSONNOTARY.COM 

Colaboracion entre AHATA, Aruba Excellence Foundation y Fundacion Parke Nacional Aruba 

A resulta den exitoso 7 Happy 


Nature, Happy 

SIMAN pasa a tuma lugar den e ballroom di Marriott Ho- 
tel & Stellaris Casino, e asina yama ‘Happy Nature, Hap- 
py Island Seminar’. Un seminario specialmente diseña pa 
tour operators cu enfoke riba conservacion di nos natura- 
lesa. 

E iniciativa a bin di Aruba Hotel and Tourism Associa- 
tion (AHATA) cu a aserca Aruba Excellence Foundation 
(A.E.F.) cu e pregunta pa yuda organisa y facilita un semi- 
nario cu e topico di ‘Nature Conservation’. 

E obhetivo primordial di e seminario tabata pa trece e tour 
operators hunto y conhuntamente analisa e impacto posi- 
tivo cu cada un por tin pa loke ta trata e experiencia inolv- 
idabel cu nan por brinda nos bishitantenan, considerando 
practicanan sostenibel durante nan tours. 

A.E.F. di biaha a acepta e reto y a aserca e expertonan 
riba e topico di conservacion di naturalesa, esta Fundacion 
Parke Nacional Aruba (F.P.N.A.) pa colabora y facilita e 
seminario. 

E asercamento di A.E.F. pa cu e topico di e seminario ta- 
bata pa inspira y motiva e tour operators pa brinda ser- 
vicio cu ‘Aruba su Zjeito’. E concepto di ‘Aruba su Zjeito’, 
t’e guia principal di e programa di certificacion di Aruba 
A.C.P. den cual ta comparti e nuebe (9) balor identifica cu 
ta caracterisa e servicio autentico brinda na Aruba, e ser- 
vicio local cu ‘Zjeito’. 

E nuebe balornan ta Amor, Union, Libertad, Carisma, Cel- 
ebra, Autenticidad, Creatividad y Conserva. 

Cu e balor ‘Conserva’ nos ta invita cada participante pa ta 
conciente di - y cu mester conserva nos naturalesa y her- 
encia cultural pa futuro generacion nan. 

Den e servicio di e tour operator esaki por refleha den su 
conocimiento amplio y corecto tocante di Aruba su flora y 
fauna, especienan endemnico y e importancia pa conserva 
y proteha esakinan, cu e ta comparti cu e bishitante. 
Fundacion Parke Nacional Aruba (F.P.N.A.) a duna un 
splicacion amplio riba kico exactamente e palabra ‘con- 
serva naturalesa’ ta nifica como tambe elabora riba kico 
ta ‘recreacion sostenibel’. E tour operators a haya un tayer 
hopi practico di F.P.N.A. den cual nan a haya e tarea y 
guia pa diseña nan propio ‘full day tour’, considerando 


Island Seminar 7 



practicanan sostenibel manera p.e., caravana di vehiculo- 
nan mas chikito, menos parada na diferente atraccion, usa 
materialnan recyclable, usa beker pa coi bebe re-usabel, 
duna instruccion nan cla na bishitante tocante comporta- 
cion den Parke Arikok como tambe ora di snorkel pa wak 
koraal y hopi mas. 

E seminario tabata un exito. Varios tour operators a reg- 
istra y a acudi n’e seminario durante cual nan tabata hopi 
participativo y a bin cu hopi sugerencia y ideanan creati- 
vo. Tambe nan a trece comentarionan constructivo pa con- 
huntamente explora e mihor manera pa crea un balansa 
den e expectativa di e bishitante aventuroso y e opcionnan 
cu nos tour operators ta ofrece. Opcionnan cu mas y mas 
lo mester inclui practicanan sostenible cu e meta pa con- 
serva y proteha nos naturalesa. 

Manera sr. Ewald Biemans a comparti den su ‘opening 
statement’: sin nos naturalesa, nos no tin turismo. 

Aruba Excellence Foundation a wordo institui dor di Aru- 
ba Tourism Authority na juni 2018 y ta e fundacion encar- 
ga pa e.o. ehecuta e Aruba Certification Program (A.C.P.) 
como tambe e programa di Happy Information Officers 
(H.I.O.). 

Meta principal di e fundacion ta pa sigi desaroya y imple- 
menta A.C.P. y H.I.O. como tambe otro programanan spe- 
cialmente diseña pa certifica personanan cu ta traha den 
sector di servicio y hospitalidad p’asina percura cu e nivel 
di servicio excelente di Aruba ya bon conoci, por keda riba 
un nivel halto. 

Gobiemo ta gana caso 
cu Stichting Aruba Birdlife 
Conservation (ABC) 

Aruba Birdlife Conservation 
a entama contra pais Aruba 
y kier a demanda 1.250.000 
florin for di placa di pueblo 

Huez a rechasa nan demanda 



Aruha Birdlife Conservalion 


CU e demanda di Afl. 1.250.000 di placa 
di pueblo, Aruba Birdlife Conserva- 
tion (ABC) ta contradiciendo su pro- 
pio meta pa pone bienestar di nos me- 
dio ambiente na prome lugar. 

Ta trata aki di un caso cu ta regarda e tere- 
no pariba di Azure, pa cual Aruba Birdlife 
Conservation (ABC) a acusa Gobierno di no 
ta protega esaki debidamente. 

E acusacion aki ta uno no funda y por a 
mira claramente cu pais Aruba a haya ra- 
son den esaki conforme veredicto di Huez. 
Huez a mustra cu Gobierno ta cumpliendo 
cu proteccion di medio ambiente y a tuma 
pasonan concreto pa proteha e area aki. 
Gobierno ta lamenta cu un NGO a trata di 
demanda 1.250.000 florin di placa di pueblo 
cu, manera Huez ta bisa ta schaars, mien- 
tras cu claramente a wordo cu pais Aruba 
a tuma su responsabilidad pa atende cu e 
situacion encuestion. 

Gobierno ta reconce e papel importante di 
nos NGOnan Semper encuando esaki ta 
wordo eherce den forma responsabel te- 
niendo bienestar general na pecho. 


Johnsen 

notary services 

AUCTION 
THURSDAY 
SEPTEMBER 12, 2019 

On Thursday September 12, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

SAFIR 6 

standing on a parcel of public land, 715 m2 in size, situated at 
Safir in Aruba, locally recorded as Second Division Section A 
number 875. The lease rights expire on April 4, 2060. 

Starting bid: Afl. 2.053.400,-- 


A commercial building locally known as 

B.J. Van de Veen Zeppenfeldtstraat 
8,10 & 12 & Van Renselaerstraat z/n 

standing on a parcel of public land, 442 m2 in size, situated at San 
Nicolas in Aruba, locally recorded as Fourth Department Section 
A number 297. The lease rights will expire on August 28, 2072. 

Starting bid: Afl. 580.000,- 


AUCTION NOTARY: T.R. JOHNSON 

• The auction is subject to the general conditions for foreclosure 
auctions and special auction conditions which will be determined 
by civil law notary T.R. Johnson. 

• The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by 
a reputable bank in Aruba to the amount of the highest bid 
increased with an amount equal to the auction costs. 


For more information: 

WWW.JOHNSONNOTARY.COM 

Booshi Wever di UPP: 

Ambivalenda total den asunto di supervision finandero di Aruba 

Nos parce di no kier drecha cos nos mes na cas, pero di keda knoei! 


— 



MIENTRAS cu na Aruba fanati- 
conan partidista ta di hubilo, pre- 
tendiendo cu e noticia di Hulanda y 
CAFT ta positivo pa Aruba, nos ta 
mira cu tanto di RMR y Parlamen- 
to Hulandes, e noticianan no ta dje 
alentador ey. 

Keto bay e discusion ta sigui tocante 
e supervision independiente cu Hu- 
landa kier wak, esta los di politiek 
Oranjestad, nos ta corona obra aki 
na Aruba dor di keda sin entrega 
presupuesto na tempo, loke ta un in- 
cumplimento cu nos leynan segun e 
propagandanan di Bureau Integriteit 
Aruba!! 

Di ripiente parce, segun Prome Min- 
ister cu aki no tin nada di falta di in- 
tegridad. Pero segun e Bureau Integ- 
riteit Aruba integridad ta cuminsa cu 
cumplimento cu leynan, Booshi Wev- 
er di UPP a cuminsa su comentario.. 
Y den Parlamento Hulandes ta reina 
e pensamento cu pronto nos lo mester 
haya un intervencion Hulandes, mi- 
rando cu Aruba, lesa Gabinete Wev- 
er-Croes, no ta cumpli e.o. cu entrega 
di un presupuesto manera stipula pa 
ley y ni kier cumpli cu loke a keda 
cumbini na november 2018. Defacto 
Gobierno di Aruba, den e acuerdo aki 
a haci Parlamento di Aruba un “aan- 
hangsel” di Gobierno di Reino. 


Loke tambe ta surgi t’e posicion 
ambivalente di sigur e partido mas 
grandi di coalicion. Segun lider di 
fraccion di MEP, Rocco Tjon awe 
den Parlamento, nos por papia cu e 
“crisis constitucional” a cuminsa na 
2015, na momento cu CAFT a wordo 
imponl. Tambe e ta bisa cu kizas a 
bira tempo pa nos wak den un otro 
direccion pa un relacion nobo, cu no 
ta Hulanda. 

Pero na 2014 tanto partido MEP 
como partido PDR di Andin Bikker 
tabata pensa diferente. “Opposi- 
tiepartijen MEP en PDR zijn NIET 
verrast door de stelling van de Ned- 
erlandse minister van Koninkrijk- 
srelaties Ronald Plasterk, dat de 
aanwijzing van de gouverneur van 
Aruba RECHTMATIG is en GEEN 
INBREUK doet op de AUTONO- 
MIE.”, segun fuente noticiero NTR 
e tempo ey. 

E tempo ey segun lider di MEP, Ev- 
elyn Wever-Croes, MEP ta rechasa 
e actitud ofensivo di Mike Eman su 
partido pa cu Hulanda y ta kere cu 
mester pone atencion na soluciona, 
manera hende grandi, e problema fi- 
nanciero cu ta afecta nos pais. Igual 
pensamento Andin Bikker tabatin 
e tempo ey na momento cu el a in- 
dica cu AVP ta perde mucho tempo 
pa wak e procedura con un KB ta 
bin na vigor, enbes di wak e signal 
cu Hulanda kier a duna pa loke t’e 
debe grandi y astronomico cu Gobi- 
erno di Mike Eman a crea den un 
par di aña. Pues e tempo ey de facto 
a braza e binimento di CAFT. 

Otro punto di ambivalencia t’e 
cu segun Koninkrijksrelatie Nu, 
Presidente di Parlamento ta mira 


cu tur cos lo por wordo soluciona, 
si Hulanda acepta pa duna Aruba 
un “zachte lening”. Pero durante 
tratamento di e ley di LAft ultimo 
den Parlamento, lider di fraccion di 
MEP, Rocco Tjon a bisa bon cla, cu 
Hulanda por keda cu su “zachte len- 
ing” numa, enbes di bin pone asina 
tanto presion riba Aruba. 

Awor postura a cambia pasobra a 
cambia di posicion? Awor enbes cu 
sigui e pensamento na 2014 di lid- 
er di MEP, esta di bisti bachi y bay 
papia cu Hulanda, lider di fraccion 
di MEP ta menaza Hulanda cu nos 
mester wak den otro direccion, p.e. 
Merca, pa un otro relacion, lubidan- 
do cu LOKE MESTER TIN ta BON 
GOBERNACION! 

Y esey parce di ta dificil, sigur mi- 
rando cu no a cumpli atrobe cu en- 
trega un presupuesto na tempo! Y 
ta keda anuncia proyectonan cu ta 
keda hinca nos den mas debe. Mien- 
tras pa tur cos chikito mester tin 
show y fiesta! 

Ta sigui nombra hende y crea mas 
departamento of bureaunan, p’asina 
hinca mas hende. Pues e mesun 
cantaleta di e 8 añanan di goberna- 
cion desastroso e Gabinete AVPOR 
encabeza pa Mike Eman, parce ta 
sigui bou di e Gobierno POREDmep 
actual. 

Y aki ta unda cu nos mes ta mus- 
tra falta di madurez, ya cu parce 
cu nos no kier cambia nos posicion 
y di berdad actua segun reglanan 
di Bon Gobernacion. Y esaki no pa 
complace Hulanda, sino pa nos me- 
sun bon, Booshi Wever di UPP a 
conclui. 

Cu enfoke primordialnnente cerca hobennan: 

Desaroyonan necesar o tumando lugar 
pa cuido psikiatrico y adiccion 


RECIENTEMENTE Minister Dangui Oduber ta- 
bata den Parlamento di Aruba p’asina brinda infor- 
macion den cuadro di transparencia riba e maneho cu 
su persona como mandatario a hiba durante e prome 
aña di e presupuesto 2019. 

Un di e carteranan cu tabatin varios pregunta riba 
dje t’esun di ‘Salubridad Publico’, di cual e mandatario 
a duna un splicacion amplio di e desaroyonan impor- 
tante cu ta tumando lugar bou di e cartera aki, spe- 
cialmente e enfoke cu tin pa e hobennan. 

“Si nos kier soluciona un problema, e prome paso sem- 
per ta pa realisa y acepta cu e problema ta existi”, ta- 
bata e prome palabranan di Minister Dangui Oduber. 
Cu e palabranan aki, e mandatario ta referi n’e hecho 
cu no por sconde cu mester duna atencion n’e parti di 
cuido psikiatrico y di adiccion na nos isla. E manda- 
tario ta sigui splica cu e tabata notabel for di e prome 
dianan di gobernacion, cu masha poco a ser haci pa ho- 
bennan cu tin un problema psikiatrico of di adiccion. 
Minister Dangui Oduber: “Bo por mira cu e enfoke ta- 
bata n’e parti represivo, purbando di drecha un situa- 
cion cu a bay totalmente robes caba. Den esaki nos 
a trece un cambio drastico, claro teniendo na cuenta 
cu tur persona cu mester un cuido ta haya e atencion 
debido.” 

PROYECTONAN 

N’e momento aki tin varios proyecto cu ta ser ehecuta. 
Un di nan ta e uzo di substancianan/droga cerca ho- 
bennan. P’e proyecto aki tin un total di 12 instancia 
envolvi, cu conhuntamente lo ta encarga pa compila 
data. E prome fase di e investigacion aki lo ta cla pa 
december e aña aki y lo continua consecuentemente cu 
e di dos parti pa 2020. 

Cu e resultado di e investigacion lo bay over na pre- 
para un plan, cu e intencion pa reduci y te hasta elimi- 
na e cantidad di hoben cu tin problema di adiccion. Un 
otro proyecto cu ta den ehecucion t’esun di e FACT- 
team Kinder- en Jeugdzorg. E ta un ekipo specialisa 
den yuda hobennan cu problema psikiatrico cu tin 



mester di atencion mas frecuente. A aloca e fondonan 
necesario y asina a logra haya e profesionalnan cu ta- 
batin mester. Aki a haya entre otro un psikiatra, dos 
psicologo di mucha y tres enfermera specialisa den 
psikiatria. 

E ekipo aki lo cuminsa funciona 19 di september awor. 
Alabes nan lo draai 24/7 hunto cu e crisis team, du- 
nando e asistencia adecua na e hoben cu tin mester 
esaki. 

Cu e mesun enfoke riba e hobennan, pa loke t’e parti 
preventivo a yega na un cooperacion hunto cu FADA 
pa loke t’e proyecto B-SMART. E personal di FADA 
a ricibi training di Mental Health Caribbean p’asina 
nan por ta bon prepara pa duna presentacion na skol- 
nan. En total tin 7 skol cu ta participa n’e proyecto, 
unda lo papia riba topiconan cu por afecta e hobennan 
di forma psicologico y/of social. E prome skol lo inicia 
dia 9 di september benidero. 

Minister Dangui Oduber a splica cu na banda di tur 
esaki, actualmente tin 24 enfermero cu ta trahando 
den e ramo cu salud mental, kendenan ta ricibiendo 
un estudio adicional (MGZ opleiding). E training aki 
ta uno di dos aña, cual lo haci cada un di nan special- 
ista di pashentnan cu problema psikiatrico y/of social 
psikiatrico. Finalmente Minister Dangui Oduber a 
duna di conoce cu dentro di poco Aruba lo tin un dok- 
ter specialisa den epidemiologia y ta trahando riba un 
plan pa un meldcode nacional di cuido medico, cu lo 
mester keda introduci na aña 2020. 

Gobierno di Reino a mustra 

Gabinete Wever Croes igual cu 
Gobierno di Nicolas Maduro 



NO ta ‘fake news’ a bin for di Hulanda siman pasa 
diabierna, no ta prensa local a inventa storianan riba 
un berdad cu na Hulanda nan a realisa, loke pueblo di 
Aruba tin dos aña bibando cune caba, Melvin Tromp 
di partidi AVP ta mustra. 

Esta cu Ggabinete Wever Croes ta un Gobierno ga- 
ñado, un Gobierno cu no ta sincero den nada cu e haci 
y un Gobierno cu ta priminti shelo y tera, pero no ta 
cumpli cu ningun, pero ningun di e promesanan haci. 

“E berdad di e situacion diabierna ultimo na Hulanda, 
no a bin den un comunicado di prensa na Den Haag, 
pero a bin for di boca di e propio Minister Planipoten- 
ciario di Aruba na Den Haag, esta Guilfred Besaril, 
caminda den su prome declaracion despues di e re- 
union di Conseho di Ministernan di Reino, a declara: 
‘Gobierno di Reino no tin confiansa den Gabi- 
nete Wever Croes.’ 

Palabranan cla y raspa y un realidad cu pa nos aki 
na Aruba no ta ningun sorpresa ya cu ora bo tin un 
Gobierno, un set di Minister y un set di marionetanan 
sinta den Parlamento cu ta sostene e Gobierno aki, 
por gaña henter un pueblo manera e coalicion MEP- 
POR-RED a haci ultimo dos aña, no por spera otro cu 
nan lo purba gaña Hulanda tambe. 

Notabel t’e hecho cu Gobierno di Reino, contrario 


na pueblo di Aruba, por lanta para y bisa Gabinete 
Wever Croes cu te aki bo a yega cu bo mentiranan, 
t’aki bo a yega cu manipulacion di berdad, t’aki bo 
storianan dramatico sin contenido, a yega y ta basta. 

Ta for di casi dos aña caba CFT ta bisando tanto Prome 
Minister como Minister Finansa cu nan NO ta cum- 
pliendo cu loke nan a priminti, di loke nan a bisa cu 
nan lo bay haci, di drecha e situacion financiero mane- 
ra priminti na pueblo y na Hulanda. 

Awor tur dos e Ministenan aki a firma un protocol na 
luna di november 2018 pa cual nan a pidi extra tempo 
pa regla nan asuntonan, pero awor Gobierno di Reino 
a mira cu Gabinete Wever Croes c’un ley di LAFT bou 
di brasa, ta tratando di menasa Gobierno di Reino cu 
nan lo no por cumpli cu loke nan a priminti di haci, 
esta di baha gasto di persona, mandando hende cas, 
baha otro gastonan di Gobierno y introduci MAS ME- 
DIDA contra pueblo pa yega na mas placa, awor ta 
papia di autonomia cu nan mes a firma pa schrap. 

Pero mey mey di tur e gañamento aki, ta un solo vic- 
tima ta conoci, esta pueblo di Aruba cu bou Gobierno 
di AVP hinca e lucha contra medida, NUNCA a wordo 
obliga pa paga un suma asina exorbitante di 270 mi- 
yon na impuesto extra. 

Gobierno di Reino a bisa Minister Besaril den poco pa- 
labra, cu aki cos ta para, cu aki cos ta caba y si pa 20 
september Gabinete Wever Croes no cumpli cu loke el 
a priminti di haci, Gobierno di Reino lo drenta y pasa 
man pa tur cos. 

Ora cu nos a scucha e declaracion di Minister Besaril 
por bisa cu hopi hende a realisa cu Gobierno di Prome 
Minister Wever Croes, ta hayando mesun trato cu 
Hulanda y mundo ta dunando tambe na Gobierno di 
Presidente Nicolas Maduro, esta cu e tampoco ta wor- 
do confia mas den loke ta su maneho di e pais,” Melvin 
Tromp di partido AVP a declara. 

Robert Candelaria den Encuentro cu Boluntarionan 201 9: 

'Partido AVP un biaha mas den pleno 
preparacion pa bolbe salba Aruba' 



“ORA bo pensa riba AVP, kico ta bin na bo mente? 
Bo ta pensa riba un organisacion, of un movemento of 
djis un otro partido politico? 

Ora bo wak rond aki na Aruba, bo por mira frutanan 
tangibel cu ta demostra e existencia di Partido AVP? 
Laga nos refleha hunto un rato riba ken nos ta, kico 
nos partido a nifica pa Aruba y pakico nos ta existi. 
Partido AVP, un biaha mas, ta den pleno preparacion 
pa bolbe salba Aruba. 

Nunca esaki no tabata facil, pero sin reto, nunca tin 
victoria. Un elemento indispensabel den temporada di 
preparacion, manera nos ta den awor, ta cu bo mester 
tin un anker pa ancra bo na bo pincipionan, na ken bo 
ta. 

Awor ken ta AVP? Kico nos ta para pe? Ora nos bisa 
cu nos base ta Cristian Democrata, kico esaki ta nifica 
y con nos por mira esaki bek den nos mes y den nos 
partido? 

Nos pilarnan cu nos ta steun riba dje ora nos ta traha 
riba vision pa futuro ta: Husticia social, solidaridad, 
responsabilidad comun y bon mayordomia. 

Pero ami ta gusta haci algo dificil bira simpel pa tur 
compronde. Por resumi e 4 puntonan aki den amor pa 


prohimo y amor pa patria. 

E mihor ilustracion di “amor pa prohimo” ta wordo 
haña den e storia di e “Bon Samaritano”, e storia ta 
conta di un persona cu a wordo atraca y laga herida 
benta cant’i caminda. 

Algun hende cu bo lo a spera cu lo a dun’e un man, a 
pasa banda di dje y lag’e benta canto di caminda den e 
estado critico cu e tabata aden. 

Pero, un Samaritano, a scoge pa sacrifica su mes 
seguridad, su mes tempo y su placa y duna e pober 
homber un man. 

E1 a limpia su herida, transport’e riba su burico y hib’e 
un posada y paga pa su estadia den e posada y pa su 
cuido. E1 a bay mas leu di bisa cu dia e regresa, lo e 
paga pa gastonan adicional si esey t’e caso”. 

Robert Candelaria a sigui declara cu e storia aki ta 
simbolisa cu ora bo ta stima bo prohimo, bo mester 
sirbi bo prohimo. No stime cu palabra bunita y prome- 
sa vano so, pero stim’e dor di dun’e yudansa, guia y 
cuido, cu bo hechonan. 

“Actions speak louder than words”, of pa bis’e di un 
otro manera, ‘people may doubt what you say, but they 
will believe what you do.’ 

Ora hende priminti un cos y haci otro, “Bo lo sinti e 
cambio...” 

Aruba awor mester di su bon samaritanonan un biaha 
mas. E mester di esnan cu lo para keto, mira su nece- 
sidadnan y duna tur loke nan por pa salb’e y cuid’e. 

E mester di hende cu amor real pa prohimo y amor real 
pa patria. Aruba un biaha mas mester traha pa nin- 
gun mucha mester drumi cu hamber, ningun mayor 
soltero no mester ta para su so den cuido y educacion 
di su yiunan, esnan cu pa cualkier motibo ta den un 
dolor social, mester sa cu tin hende cla pa lanta nan di 
suela y yuda nan pa dilanti,” Parlamentario di AVP, 
sr Robert Candelaria a declara durante di su discurso 
n’e encuentro cu boluntarionan. 

Dama herida den accidente riba 

rotonde di Sasakiweg 



DIAMARS anochi algo pasa di 8’or ta sos- 
ode un dammento riba e rotonde di Sasaki, 
entre dos vehiculo cu ta un Honda Accord y 
un Toyota PT Cruiser. 

Segun nos a compronde, e Honda Accord lo 
tabata riba e rotonde y e aparentemente e 
PT Cruiser lo a subi dal contra e Honda. 

Na yegada di Polis nan a constata cu taba- 
tin un dama (den e Honda Accord) kehando 
di dolor, y p’e motibo aki a solicita presen- 
cia di Ambulance. Debi cu e autonan tabata 
pega contra otro esaki a causa poco stagna- 
cion riba e rotonde. 

Na final Paramediconan a transporta e 
dama pa Dr. Horacio E. Oduber Hospital. 

Dialuna anochi a sosode un accidente n’e 
rotonde banda pariba, esta riba Schotland- 
straat casi similar. Esta cu un vehiculo no a 
pone atencion riba e rotonde y a subi dal un 
Chevrolet Spark bolter e di banda. 

Aruban Warriors ta sospecha mal gobernacion 
relaciona cu Hotel na Sero Colorado 


SIMAN pasa Aruban Warriors (AW) a tuma nota 
cu un tal Otmar a manda chubato y bobcat pa rosa y 
raspa e tereno na Sero Colorado. Un tereno di mas cu 
115 mil m2 a wordo duna den un optiebeschikking sin 
cumpli cu exigencianan legal cu DIP ta prescribi pa 
terenonan comercial y exigencianan legal prescribi pa 
un beschikking di un organo administrativo. 

Un beschikking mester wordo publica. 

E optiebeschikking cu Three Rivers a haya no a wordo 
publica. Ademas a pasa e tereno na notario y den acta 
ta para explicitamente cu e acta no lo formalisa tanten 
cu e inversion social di mas cu 800mil dolar no a wordo 
desposita. Y cu despues di 2/3 aña, mas cu 400 mil 
dolar mester wordo hinca den e fondo pa inversionnan 
social di DIP. 

Pregunta di AW ta: A wordo cumpli cu e condicion aki 
y si t’asina ta cua instancia social a haya e placa aki, 
mientrastanto? 

Otro pregunta cardinal ta: Unda tur e porcentahe di 
e suma cu e proyectonan ta bai desde 2009 a bay? E 
maneho aki ta vigente desde 2009, esey kiermen desde 
cu Benny Sevinger tabata Minister di DIP y e Minis- 
ter actual un tal Otmar a mantene e maneho aki. 

E maneho aki ta conta pa tur pero tur tereno pa proyec- 
to comercial cu a wordo otorga na Aruba desde 2009 te 
awor na 2019. Tur restaurant, tur hotel, tur condos y 
tur supermercado y/of otro tipo di negoshi. AW ta pidi 
DIP pa publica e lista di proyecto desde 2009, e lista 
di placa cu a wordo deposita na banco y lista di e in- 
stancianan social cu a ricibi placa a base di e maneho 
relaciona cu inversion social di DIP. 

Ta straño cu tanto proyecto comercial a wordo otorga 
specialmente na Noord y na resto di Aruba mientras 
tur instancia social na Aruba ta sclamando cu nan no 
tin placa. 

UNDA TUR E PLACA A BAY ANTO?? 

Si pa un hotel so nos ta papia di mas cu 800 mil dolar 
ora di formalisa e acta ta cuanto placa tin perdi y na 
cua banco? Acerca di tur esaki tin trapamento di ley 



ta tumando lugar relaciona cu e rosamento di e tereno 
na Sero Colorado. 

Bushinan proteha nacional y internacional a wordo 
destrosa, y nan habitat a wordo destrui. Nos parha 
nacional ‘e shoco’, di cual nos tin portret di un pareha 
cu tabatin neishi eynan a wordo mata y nan neishi 
destrui sin ningun esfuerso di parti di DNM pa salba 
esakinan. 

Minister por duna ontheffing pero esaki tin un zorgvul- 
digheidseis masha stricto mes. AW kier wak e base 
legal di e ontheffing aki. Tambe nos kier wak e MER 
y e Feasibility Study. Nos di Aruban Warriors ta con- 
dena y denuncia e criminalidad aki publicamente. Nos 
a wordo menasa y difama den pagenan riba facebook 
cu ta wordo maneha dor di familiarnan cerca di un 
Ministro di MEP y/of coordinadornan di un tal Otmar. 
Nos sa ken nan ta: Tur porco lo haya nan diasabra. 
Pero AW ta sigui defende e causa noble, nos natura- 
lesa y nos pais Aruba cu nos antepasadonan a cuida 
pa nos sigui cuida pa nos descendientenan. 

Aruba ta di nos Arubiano y nos no por sigui laga Go- 
biernonan desgracia nos pais, Aruban Warriors a fi- 
nalisa su comentario. 

Curso basico Formacion Politico 



FUNDACION Instituto Formacion Politico Digna 
Laclé-Herrera ta anuncia cu awe diahuebs 5 di sep- 
tember 2019 e curso basico di Formacion Politico ta 
cuminsa atrobe na Cas di Partido AVP. 

Entrodo to grotis y moteriol di estudio lo 
to disponibel den formo digitol. 

E prome parti di curso lo wordo suministra pa docente 
universitario mr. drs. dr. Ryçond R. Santos do Nasci- 
mento. Su experticio ta riba tereno di derecho consti- 
tucional y relacionnan den Reino. 

Meta di e curso ta pa brinda tur ciudadano interesa 
informacion y educacion encuanto nos structura estat- 
al, nos sistema parlamentario y principionan di bon 



gobernacion. 

Tur persona cu ta desea pa sigui educa su mes y cu tin 
bienestar general di nos comunidad na pecho ta keda 
cordialmente invita! 


Parti 

Topico 

Fecha 

Parti 1 

Nos Constitucion & Sistema Parlamentario 

5, 12, 19 en 26 september 

2019 

Parti II 

Derechonan Fundamental & Sistema Hudicial 

3, 10, 17 en 24 oktober 

2019 

Parti III 

Derecho Administrativo 

31 oktober, 7, 14, 21 no- 

vember 2019 

Parlamentario Jennifer Arends-Reyes: 

Ta imperativo pa pone calidad 
y acesibilidad di centro di 
cuido di mucha- y hobenan 
mas halto ariba agenda 

SEGUN sra Jennifer Arends-Reyes e calidad y acesibili- 
dad di opvang of centro di cuido di mucha- y hobenan mes- 
ter keda halto riba agenda. Na momento cu pais Aruba 
conoce 1 di cada 5 cas cu ta cay bou di e categoria cu ta 
pasando pobresa, ambos mayor ta traha, na momento cu 
Aruba conoce 24 caso di un of otro tipo di abuso di mucha 
pa luna y 150 caso di abuso domestico pa luna! 

Y tin 18 miyon pa aña disponibel pa yuda combati e.o. e 
tematicanan y ta solamente 3 di e 31 proyectonan ta mus- 
trando avanse significante y mayoria di e fondo no ta yega 
su destinacion nos tin un problema serio. 

Aruba conoce ley di 2017 cu ta na beneficio di e bienestar 
y proteccion di nos muchanan cu ainda no por bin na vigor 
pa motibo cu no kier apunta un Inspector, tin planan nobo, 
fondonan disponibel pa ehecuta plan y proyectonan na 
beneficio di nos muchanan y ta tuma nota cu por ehempel 
di 156 mil florin disponibel ta 38 mil florin so ta wordo uza 
pa promocion y biahe Solamente pa p.e. proyecto manera 
Opvoedvisie, proyecto di mester haña subsidio manera 
voor en naschoolse opvang ta den cora, no ta yegando n’e 
fondonan. 

Si tin asina hopi melding y necesidad p’e tema di kinder- 
mishandeling dicon nan no ta yegando n’e fondonan. E uit- 
putting di e fondonan aki no ta bayendo bon, y tume como 
un critica constructivo p’e Gobierno aki, mester bay wak 
di serca dicon e fondonan no ta yegando n’e destinacionan, 
si nos ta den un crisis manera cu e situacion ta mustra, no 
por sigui presenta Parlamento cu cifra y tabelnan insufici- 
ente asina, mester tuma mas accion. 

No ta sra Arends-Reyes ta bisa, t’e resultadonan ta papia 
pa nan mes, tin demasiado proyecto cu no ta yegando na 
nan fondo y den e tempo cu ta transcuri e situacionan no 
ta wordo alivia. 

Ta comproba cu si no inverti den ‘early childhood develop- 
ment’ y aplica ‘early childhood intervention’, pa ora cu kier 
bay haci diferencia den bida di hobennan y adulto ta un 
trabou cu di chikito mester a cuminsa cun’e. 

Mas mucha y hobenan riba caya sin nada di haci ta busca 
otro cos di haci cu hopi biaha ta termina ta un problema pa 
nan mes, famia y sociedad. Cuminsando pa aceso di Ense- 
ñansa, proteccion, cuido di calidad, aceso pa programanan 



despues di orario di skol, no cu e lista di espera ta bira 2 
aña pa ora bo yega na beurt, casi cu no mester mas. 

Di edad crucial di 1 pa 5 aña muchanan mester di hopi 
nutricion, cuminda cu ta aporta na nutritientenan y vi- 
tamina, manera cu costo di bida a subi na Aruba cu 18% 
pa alimentacion, fruta y berdura a bira un luho pa fami- 
anan na Aruba. 

Mester sigui busca un solucion pa trece fruta y berdura di 
calidad y prijs rasonabel pa Aruba. No mester bagatalisa 
e importancia di nutricion pa nos comunidad, e aspecto 
preventivo di asina hopi malesa. Si introduci un sugar tax 
ainda e productonan aki ta keda mas barata cu fruta, ber- 
dura y proteina pues mas liher lo mester recuri na nan. 

Si muchanan mester biba den un cas cu tin hopi discordia 
pa motibo cu mayornan mester traha y tin hopi violencia 
domestico y no tin pas na cas y tin influencia grandi riba 
nan bienestar psycho-emocional, skolnan mester t’e lugar 
cu ta brinda nan e seguridad, guia y apoyo cu nan mes- 
ter. Trahador nan social na skolnan, segun e raportahe di 
gastonan nan fondonan ta disponibel ainda practicamente 
intacto, esaki no por. 

Hopi di e proyecto of fundacionnan cu ta den e Sociaal Cri- 
sis Plan no ta nobo, tur tabata cay bou di un departamento 
di Gobierno y tabata haña nan fondonan. Awor tin mas 
rekisito pa yega n’e fondonan y por conclui cu e ta bayendo 
den un ‘slow pace’ y lo mester averigua wak ta con por 
acelera e proceso pa no perde e meta final for di bista. 
Créchenan mester un Inspector, tin fondo disponibel pa 
Bureau Leerplicht, Traimerdia mester continua y mester 
conoce ampliacion. 

Nos Atardi cu ta un programa despues di skol pa alum- 
nonan di skolnan secundario tambe tin necesidad pa con- 
tinuacion y ampliacion. E inversion den nos mucha- y ho- 
bennan ta uno valioso no ban perde e oportunidad di tin e 
fondonan disponibel y p’e no yega su destinacion. 

Tin suficiente departamento y experto cu sa con pa pone e 
fondonan aki na bon uzo y lo mester evalua si e forma cu 
ta presentando nan ta efectivo y sostenibel pa den futuro 
cu ta un pregunta legitimo cu den e mesun raportahe di e 
plan ta meciona y subraya sra Arends-Reyes ta termina 
bisando. 

AVB y Futbol Aruba a premia futbolistanan cu mas a sobresali 

Ronald Gomez a bay cu Balon di Oro y 
Eric Abdul cu Golden Glove 2019 



FUTBOL Aruba hunto cu Arubaanse 
Voetbal Bond a organisa e evento di Balon 
di Oro e aña aki atrobe, reconociendo e hun- 
gadornan, e actornan di futbol. 

Durante henter aña e hungadornan ta haci 
esfuerso y sacrificio pa por practica futbol, 
train 3 te 4 bes pa siman, hunga 1 wega pa 
siman. 

Tres aña pasa caba Futbol Aruba a presenta 
e idea aki na AVB, kende a acepta mesora 
pa ta parti di e proyecto. A haci 2 premiac- 
ion e anochi aki, di cual tabata e Balon di 
Oro y Golden Glove p’e keeper. 

Tabatin 3 nominado pa Balon di Oro y na 
final di anochi Ronald Gomez a bay cu e 
premio aki. P’e parti di Golden Glove e aña 
aki Eric Abdul a destaca y merecidamente a 
ricibi su premio. 

E evento tabata bon atendi y tur presenta 
a keda contento cu e premionan y e selec- 
cion cu e hurado a haci entre e mihor hun- 
gadonan di futbol di nos isla. 

Resultado di Campeonato Panamericano Juvenil 
Sub-17 di hisamento di peso na Ecuador 



ARUBA a sali cu un delegacion di pesas pa partici- 
pa n’e Campeonato Panamericano Juvenil Sub-17 di 
hisamento di peso cu a tuma lugar den e ciudad di 
Guayaquil, Ecuador for di 23 pa 30 augustus 2019. 

E delegacion ta consisti di e atletanan Nicole Dijkhoff 
den categoria di 71kg, Laertes Araque Jr den cate- 
goria 89kg y Jeremy Dijkhoff den categoria di 81kg. 
Como entrenador internacional bay Walter Llerena di 
Ecuador. 

Prome cu a atletanan a bay participa n’e campeonato 
aki a bay un campo di entrenamento na ciudad di Puyo 
na Pastaza pa train hunto cu e atletanan di Ecuador y 
boy guia di Walter Llerena. E campo di entrenamento 
tabata di 2 pa 25 augustus unda e atletanan a train 
duro y tambe a siña hopi. 

Pa dia 26 augustus e seleccion a wordo transporta pa 
ciudad di Guayaquil pa participa den e campeonato 
Panamericano Sub-17 di pesas 

Prome atleta cu a subi plataforma ta nos atleta femeni- 
no Nicole Dijkhoff cu tabatin 6 atleta den su categoria 
71kg a logra den su hisadanan den snatch 71kg, clean 
& jerk 80kg pa logra un total di 151kg ta termina na 
di 6 lugar. 

Tambe otro atleta cu nos por a wak den accion ta Jer- 
emy Dijkhoff di apenas 15 aña haci su debut pa di dos 
biaha riba plata forma internacional den e Campeona- 
to Panamericano Juvenil por a midi forsa cu un canti- 
dad di 7 atleta di varios pais manera Brasil, Colombia, 
Ecuador, Estados Unidos y Venezuela. 

Jeremy Dijkhoff ta logra keda na di 6 lugar den catego- 
ria di 81kg den e campeonato unda a logra den snatch 
80kg y a Clean & Jerk 105 Kg pa un total di 200Kg. 

Por ultimo nos ta haña e atleta hoben Laertes Araque 
cu a haci su debut pa di dos biaha den Youth Sub-17 
riba e Campeonato Panamericano Juvenil tabatin un 
cantidad di 6 atleta di varios pais manera Chile, Co- 
lombia, Ecuador, Estados Unidos y Peru. 

Laertes Araque den categoria di 89kg ta logra den 
su hisadanan den snatch lOOkg, clean jerk 125kg pa 



un total di 225kg cu esaki Laertes ta termina na di 6 
lugar. 

Den snatch ta logra kibra record di Aruba den hube- 
nil cu 5kg y den total. Ganador den e categoria aki 
a resulta Amel Atenia di Peru cu un total di 284kg, 
medaya di Plata a bay pa Nicolas Cueva di Chile cu 
un total di 180kg y medaya di Brons a bay pa Lander 
Wells di Estados Unidos cu un total di 272kg. 

Aruba Amateur weightlifting Association kier a man- 
da palabra di gradicimento na Stichting Sportsubsidie 
Aruba y Lotto pa Deporte cu a cubri e gastonan di e 
Campeonato Panamericano Juvenil Sub-17 de Levan- 
tamiento de Pesas y palabra di pabien na nos atleta- 
nan pa nan debut internacional cu ta Jeremy, Nicole, 
Laertes y entrenador Walter Llerena. 

Club Oansa Piedra Plat cla pa cuminsa 

bek pa aña escolar nobo 



DESPUES di e periodo di vakantie grandi 
Club Oansa Piedra Plat ta cla pa cuminsa 
bek diabierna awor 6 di september 2019 cu 
un fiesta di pirata cuminsando 6:00pm. Tur 
mucha for di 2 aña te cu 12 aña por par- 
ticipa den e programa cu Oansa ta ofrece 
segun e edad di e mucha den seccionnan 
separa. Oansa tin un base di norma y bal- 
ornan Cristian y ta contribui na e desaroyo 
di e mucha den e areanan, Educativo, So- 
cial, Deporte, Disciplina, Recreacion. Adres 
Piedra Plat # 50. Net banda di Compleho 
Deportivo Franklyn Bareño. Club Oansa 
ta tur diabierna atardi 6:00-8:00 pm y ta 
drei henter e aña escolar. Pa mas informa- 
cion tuma contacto cu sra. Rhoda Berg. Tel: 
5834631 / Cel.5934640 / e-mail: rhoda@se- 
tarnet.aw Of por pasa personalmente. 



s ■ 



■ 

Fundacion Pa Nos Muchanan hunto cu Fundacion Respeta Mi a presenta charla: 

Reconoce Señalnan di Abuso di Mucha 



CENTRONAN cu a participa ta: ‘t Vogeltje, ABC 
Peuterschool, CEDES, De Grote Stap, Happy Day 
Speelschool, Jardin di Infancia, Kerekentenchi, Little 
Zoo Daycare, Mi Casita Traimerdia, Pasa Dushi Pasa 
Pret, Smartkidz, Tiponi Peuterschool-Naschoolse 
Opvang, The Cradle Daycare, Traimerdia San Nico- 
laas, YMCA. 

Lidernan cu ta traha den un Centro di Cuido y Guia 
di Mucha (Creche y traimerdia) ta pasa hopi tempo 
cu e muchanan den nan grupo. Mirando e hecho aki, 
por conclui cu e lidernan tin un tarea sumamente im- 
portante y responsabilidad grandi ora ta trata cuido, 
guia y seguridad di nos muchanan. Tur mucha, espe- 
cialmente muchanan chikito ta depende riba adulto 
pa ta nan voz y pa yuda nan ora nan ta den peliger, 
esaki ta haci cu e lidernan tin un rol importante ora 
ta trata señala posibel/sospecho di abuso/negligencia 


di mucha. 

Pa e motibo aki, diasabra 31 di Augustus 2019 a ser 
teni un charla organisa pa Fundacion Pa Nos Muchan- 
an hunto cu Fundacion Respeta Mi pa e lidernan di 
diferente Centro di Cuido y Guia di Mucha. 

Durante e charla e participantenan a ricibi informa- 
cion tocante e diferente forma di abuso di mucha, con 
pa señala e diferente forma aki di abuso, y factornan 
cu por conduci na abuso di mucha. E participantenan 
tambe a wordo siña tres (3) paso importante cu lo 
yuda nan anda cu ‘disclosure’, cual ta ora un mucha ta 
revela cu e la pasa den un forma di abuso. 

FPNM ta sumamente satisfecho di e informacion cu 
a wordo duna durante e charla y kier gradici Funda- 
cion Respetami pa nan tremendo presentacion y tur e 
lidernan di Centronan di Cuido pa nan participacion. 

Proyecto TraiMerdia cu huiswerkbegeleiding pa 

Hobennan di scolnan secundarie cu apoyo di 
Samenwerkende Fondsen Hulanda y CEDE Aruba 


“CENTRO di Educacion Creati- 
vo” (C.E.C.) cual Fundacion tin un 
proyecto trai merdia pa hobennan 
di MAVO - HAVO - EPB. Dialuna, 
diaranson y diahuebs entre 2.00 pa 
6:00pm. Nos tin un mediatheek es- 
pacioso y moderno cu aceso na wifi, 
printer y computer, y tin mas mate- 
rial disponible. 

Materianan cu nos ta yuda e hoben 
cu ne ta: Wiskunde, natuurkunde, 
scheikunde, nederlands, spaans, en- 
gels, geschiedenis, aardrijkskunde y 
ASW. 

Tambe e hoben tin oprtunidad 
di haña les di musica, den un di e 
siguiente instrumentnan: blokfluit, 
cuarta, guitara, baho, drum, piano y 
canto. Les di obra di man y sport. E 
hoben tin oportunidad pa desaroya 
su abilidadnan musical y arte. 

Nos ta un entidad cu t’asisti hoben- 
nan den nan formacion y desaroyo. 
Full e pakete aki ta posibel na un 
prijs social. 

Projectleider ta juffr. Verna Croes 
y coordinador sra. Cathy Figaroa 
hunto cu un team di personanan bo- 
luntario, dinamico y profesional. 

Si tin persona of instancianan cu 
kier yuda nos den e bunita proyecto 
aki sinti liber pa aserca nos. 

Pa inscripcion por pasa person- 
almente na oficina di Fundacion. 
Adres: Piedra Plat # 50. Of tuma 
contacto via E-mail: centrofami- 
app@gmail.com tel: 585-5544 / 568- 
7449 / 583-4631. 

Caso di hincamento cu morto 



WILLEMSTAD — Diaranson 4 
di septermber 2019 alrededor di 
07.48’or, Central di Polis a ricibi 
notificacion di un caso di hinca- 
mento cu a tuma luga den Mam- 
purituweg. 

Mesora a dirigi un unidad na e si- 
tio y na su yegada riba e crusada 
Mampurituweg/ Caya Juan A. Le- 
sire, el a topa cu un homber drumi 
abou cu no tabata duna señal di 
bida. 

Ambulans cu a precenta na e sitio 
no por a haci nada mas pa e vic- 
tima. 

For di investigacion cu polis a re- 
alisa na e sitio a resulta cu taba- 
tin un accidente entre dos vehiculo 
y despues di un confrontacion cu 


a surgi entre chauffeur di un di e 
autonan y un persona den e otro 
outo, un di nan a hinca e otro cu 
un algo scerpi na e parti ariba di 
su pecho robes y tambe den lomba. 
Despues di su acto e sospechoso a 
bay for di e sitio den e vehiculo cu 
e tabata core. 

Alrededor di 09.00’or dokter di po- 
lis a constata morto di e homber 


Roberto Jose Cathalina, naci na 
Colombia dia 25 di juni 1982. 

Riba ordo di fiscal di Ministerio 
Publico a confiska e curpa sin bida 
pa mas investigacion. 

Mas lat a bin encontra e auto di e 
homber sospechoso den caya Djo- 
godo. 

Investigacion den e caso aki ta 
continua. 


"You win some, you lose some" 

Girobank a perde caso miyonario 
2x contra cliente cu debe nan 

WILLEMSTAD. No un pero dos biaha Girobank N.V. a 
perde un caso civil miyonario contra e compania GenPer 
Holdings N.V. (van Engelenweg) den e intento pa cobra 
un fiansa di 1.8 miyon florin cu accionista dje compania a 
fia na Girobank. 

Como garantia pa por a haya e fiansa di 1.847.500 florin 
serca Girobank, e cliente R.G.L. a sede su eventoal divi- 
dendo den caso di ganashi den e companianan CPA y CPS 
y su fondonan na MCB na Girobank N.V. 

E transaccion a tuma luga entre e firma Polbeer y Giro- 
bank di cual e fiador tabata accionista of ta accionista 
ainda. Te cu fin di luna pasa R. tabata debe Girobank e 
suma miyonario y nan tabatin como garantia cu cualkier 
dividendo cu Polbeer paga R., Girobank tin preferencia pa 
cobra. Tin hasta un documento oficial cu ta certifica cu ac- 
cionistanan di CPA y CPS paga dividendo, e sen ta bay pa 
Girobank pa cancela e debe. 

Polbeer a duna Giro un lista di sumanan cu nan lo tin di 
haya of tin derecho riba dje y en realidad GenPer a paga 
dividendo na Polbeer pero despues e pos a seca. No a paga 
mas dividendo. 

For di 2016 Girobank ta busca moda pa cobra e placa te cu 
finalmente nan a pone beslag tur caminda cu Polbeer por 


tabatin placa. 

OMICION TECNICO 

Pa motibo di un omicion tecnico, e suma di 1.8+ miyon 
florin a nabega pasa dilanti porta di Girobank y keda riba 
cuenta di e dos companianan. 

Simplemente pasobra e condicion tabata cu ora paga divi- 
dendo Girobank por haya placa. 

Pero e companianan a dicidi cu no ta paga dividendo y e 
placa a bira huma. Girobank a purba cobra dividendo basa 
riba un promedio di loke CPA CPS a paga den añanan an- 
terior pero e fli ey tampoco a subi. Pero no solamente esey 
sino cu Genper Holding ta nenga cu nan a sede e placa di 
dividendo na Girobank. Y na final nan a haya rason tambe 
den corte. Polbeer a haya rason pasobra e supuesto papel 
di garantia ta dada di 2014 y GiroBank kier cobra divi- 
dendo di 2004 te cu 2007. 

Nunca a firma e papelnan y tampoco tabatin desicion di 
reunion general di accionista cu por paga dividendo. 

Por lo tanto hues a dicidi cu Girobank ta cobrando un suma 
saliendo for di un punto di bisa legalmente robes y cu nan 
a perde e caso. 

No solamente esey sino cu nan tin cu paga salario dje 
debedor tambe a rason di 10.000 florin. 

Y como cherry riba e bolo hues a ordena Girobank pa an- 
ula e beslag cu nan a pone contra GenPer na MCB, CPA y 
CPS. E veredicto aki a cay siman pasa. 

Den caso di separacion di mayornan: 

Yiu a keda manera bala di ping-pong 

entre mama cu tata 



WILLEMSTAD. Semper ora tin 
yiu por medio den casonan di corte, 
e situacion ta penoso y lamentabel 
y na final te mucha ta bira victima. 
Esey ta e caso den un situacion 
caminda corte na den Bosch mes- 
ter a dicidi cuanto tempo e yiu 
por keda serca e tata y e mama 
o con e traspaso ta tuma luga. 
Y eynan e trauma dje mucha a 
cuminsa. 

Mama dje mucha a demanda Stich- 
ting Jeugdbescherming Brabant 
pa regla un acuerdo mas humano 
na momento cu e mester laga e yiu 
serca e tata y ora di tuma e yiu bek. 
Ta trata di un mucha di 3 aña! 
Corte a dicidi cu e mucha tin cu keda 
serca e tata y cu e yiu por bishita e 
mama ora esaki bin buske. 

E mama a apela e desicion den 
prome instancia y a pidi corte pa 
dune derechi di keda cu e yiu. 

E tata naturalmente a rechasa de- 
manda dje mama y principio dje 
aña’ki corte a tata e disputa. 

E relacion entre e mama y e tata 
ta realmente malo pasobra e tata 
a exigi pa e yiu pasa tur fin di si- 
man serca dje y condena e mama 
pa paga e gastonan di corte. 

Dia 25 di juli ultimo corte a bolbe 
atende e caso y a repasa tur aspec- 
to dje caso. Ta resulta cu manera e 
yiu a nase e pareha a separa pero e 
tata a reconoce e yiu. 

Corte di Zeeland a dicidi cu am- 
bos tin derecho pa cria e yiu pero 
Jeugdbescherming a cay aden pa- 


sobra tabatin friccion na momento 
di busca y hiba e yiu. 

Mientras tanto e caso a coy un 
buelta nobo ora cu sin avisa e tata 
ni Jeugdbescherming, e mama a 
bin Corsou cu su amante nobo. 
Esey automaticamente ta pone cu 
autoridadnan a aresta e mama y a 
kita e yiu hiba serca e tata. 

For di april aña pasa e yiu ta serca 
e tata. Ni e mama ni e tata no ta 
di acuerdo cu e areglo aki y a bay 
corte. E mama a admiti cu ela ac- 
tua robes dor di bin Corsou sin avi- 
sa e tata pero di otro banda Corte 
a tuma un desicion sin investiga 
dicon e mucha no kier keda serca 
e tata. 

Por lo tanto ta castige inhusta- 


mente y semper e la cuida e yiu bon 
y nan no a busca drechi cu si e mu- 
cha tin trauma pasobra e tin poco 
contacto cu e tata. E mama a bisa 
huesnan cu ta pistolada cu nan ta 
keda tilda su persona di ta reclama 
pasobra e ta simplemente un bon 
mama. Hasta e ta preparando un 
plan cu e tata pa regla con y ki ora 
e mucha ta serca nan. 

Dado momento e tata a bira hos- 
tina y a reclama cu ta abogado dje 
mama ta tira zeta riba candela y ta 
stroba un areglo. 

Na final dje caso a tribunal a confir- 
ma cu e areglo mester keda mane- 
ra e ta y cu e ex-pareha tin cu sinta 
traha un areglo cu ta esun miho pa 
ambiente di e mucha. 

Despues di a zundra CFT pa mata 

Coalicion ta kere cu mocion lo los 
placa na Hulanda pa hospital nobo 


WILLEMSTAD. E siman aki e mayoria numerico 
den parlamento di Corsou consistiendo di fraccionnan 
di MAN, PAR y PIN a pasa un mocion caminda nan ta 
apoya gobierno pa busca placa di cualkier manera pa 
caba di traha e Sentro Medico Corsou nobo na Otro- 
banda. 

Oposicion manera tabata di spera a apstene di vota 
y no por bisa cu nan a vota contra pero nan silensio a 
zona te na Hulanda. 

E mocion ta bisa cu segun articulo 25 di Areglo di es- 
tado, Gobierno di Corsou ta tuma medidanan pa pro- 
move salubridad publico y cu basa riba Statut di Reyno 
Hulandes y Areglo di Estado di Corsou, bienestar di e 
160.000 siudadanonan di Corsou ta prioridad. 

E mudansa di e localidad di edificio di hospital nobo 
di tereno di Amstel pa tereno di Otrobanda a causa 
no solamente perdida di tempo, pero tambe SONA a 
indica 40% mas di costonan adicional. 

For di aña 2016 ta conoci cu e proyecto di hospital nobo 
lo a costa mas placa y pa trece claridad riba e proseso 
for di inisio pa yega na un hospital nobo, Parlamento 
di Corsou a dicidi pa bin cu un encuesta parlamenta- 
rio. 

Pa Gobierno di Corsou ta importante caba di construi 
e hospital, realisa e transicion y pone e hospital den 


operacion (aunke cu palabra grandi e mocion ta pa- 
pia di ‘operacionalidad’ di CMC, na interes di cuido 
medico pa nos pueblo. 

E mocion ta bisa tambe cu retraso den e construccion 
di hospital nobo por nifica but y otro gastonan adicio- 
nal pa pais Corsou y p’esey Gabinete Rhuggenaath a 
entrega un peticion oficial na CFT (e mesun Comicion 
Supervicion Finansiero cu nan ta scop sin misericor- 
dia) pa explora posibilidad pa un fiansa di 200 miyon 
via di Hulanda: 

Sin embargo no tin garantia pa esaki y tampoco bou di 
ki condicion por fia e placa aki. 

Mayoria den Parlamento di Corsou den su inmenso ig- 
norancia cu mocion no ta traha placa pero bon gober- 
nacion ta inspira confiansa pa por fia placa, a dicidi cu 
Gobierno tin e sosten di (mayoria di) Parlamento di 
Corsou pa busca tur posibilidad pa yega na e fondonan 
cu falta pa caba di traha Curacao Medical Center y 
haci tur lake ta nesesario teniendo cuenta cu e ley di 
Supervicion Finansiero y ley di Contabilidad di Cor- 
sou pa asina par garantisa un salubridad publico di 
calidad halto pa Corsou. 

Na final nan ta pidi pa Gobierno informa Parlamento 
di Corsou debido riba e situacion actual pa cu finan- 
ciamento extra pa finalisa CMC. 



SIKTONISA TUR MERDIA, 
fPi RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Uso sumamente robes di arma 

Polis a menasa un dokter den 
trafico cu arma reglamentario 



PHILIPSBURG- Diamars Corte di Husticia a at- 
ende un caso particularmente peculiar cu masha poco 
biaha si acaso ela sosode mes caminda un polis a me- 
nasa un dokter cu su arma di candela reglamentario 
pasobra esaki a mustr’e cu e ta coriendo robes cu su 
auto riba caya. 

E acusado den e caso aki ta un polis veterano di 49 
aña cu 29 aña di servicio den Cuerpo Policial na Sint 
Maarten. 

Abogado General di Corte di Husticia a pidi e alto tri- 
bunal pa condena e polis na un castigo di trabou forsa 
despues cu den prome instancia hues a exonere di cul- 
pa pero fiscal a apela e sentencia. 

Mientras tanto a pasa un aña y e caso tabata den corte 
atrobe diamars. 

E problema entre e polis y e dokter a sosode aña pasa 
ora cu e polis kier a pasa auto dje dokter di un forma 
iresponsabel. 


E polis tabatin pura pasobra trafico tabata pisa y e 
kier a yega hospital caminda su yiu malo tabata ke- 
dando. 

E dokter a haya cu e polis tabata core iresponsabel y a 
corta su paso y no a lage pasa. 

E dokter mes tabata bayendo e mesun hospital camin- 
da e polis tabata bayendo. 

Den parkeo dje hospital e polis a bisa corte cu ela mira 
e dokter ta bin cu auto riba dje y e mester a dek memey 
di dos auto. 

Eynan ela saca su arma pasobra e la sinti e menasa. 
Pero ela nenga cu ela menasa e dokter pero e dokter a 
insisti cu e polis a bise “Nos ta regla e cos aki awor!” y 
ela mustr’e su arma di candela. 

Abogado General a tuma e polis masha na malo pa 
intimida hende cu arma di candela y como miembro di 
team di Aresto e mester sa miho. Dia 24 proximo corte 
ta duna veredicto. 

0 3u*t&uzt & ^ne*KnUontt 


Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu inmenso tristeza na nos curazon, pero 
conforme cu Dios Su boluntad, nos ta anuncia 
fayecimento cristianamente di: 



Oswald R. Marin 

Acto di entiero lo wordo anuncia despues 



'Puti&uzl & 0te*tuxtonq 


Gradicimento y invitacion 

Na nomber di famia Desbarida nos kier a manda palabra 
di gradicimento na tur cu di un manera of otro a duna 
atencion y sosten durante e momentonan dificil di 
fayecimento di nos ser stima: 



Freddy Constant Desbarida 


Nos ta gradici tur amistad, bisiña, amigo(a)nan y 
conocirnan. 

Un danki special na staf y personal di Aurora Funeral 
Home pa nan bon servicio. 

Alaves nos kier a invita un y tur pa compaña nos na 1 
Santo Sacrificio di misa cual lo tuma lugar na Misa Pro 
cathedral San Francisco na Playa. 

Diasabra 7 di September 2019 pa 6:30 di atardi. 

Boso presencia lo ta altamento aprecia. 



ora 


'PuHenal “i¥o*Ke & &iematonq 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason pero conforme cu boluntad di 
Señor nos kier anuncia fayecimento di nos yiu, mama, 
wela, ruman stima: 



Sra. Gwendoline E. de Kort-Kock 

Mihor conoci como "Lina" 

*11-12-1951 - +01 -09-2019 

Na nomber di su: 

Yiunan: Marcel de Kort 

Marc-José y Carolina de Kort-Arends 

Amalia Alexa de Kort 
Sra. Vda. Rosa de Lima Kock- 

Sonia y Nadi Feliciana-Kock 
Livia y Rudi Frank-Kock 
Mirna y Javier Gonzalez-Kock 
Milda y Hans van Esveld-Kock 
Pedro (Shon Papa) de Windt 
Andrey Frank 

Deyanira y Michel Janssen-Frank 
Armand Franky Emy Kelly 
Jeniree Gonzalez 
Natasja van Esveld (Nederland) 

Brian van Esveld (Nederland) 
Patrickvan Esveld (Nederland) 
Manera yiunan: Omaira de Windt y yiunan 
Xiomara Jacobsyyiu 
Noraima de Windt 
Pierre de Windt 

Omoy tantanan 

Amigonan di cas: Sra. Elsa Croes-Muller 
NehomarTromp 
Jossy y Bertha Laclé 
Rosa Geerman 

Cerilia de Cuba y demas amigonan 
Mescos cu ruman: Robby y Sandra Anches-Laurence 
Vera Angela 

Prima y primonan cu e a stima hopi. 

Demas famia: Kock, de Kort, Arends, Winterdaal, 
Feliciano, Frank, Janssen, Kelly, Gonzalez, van Esveld, 
Perreira, Inocencia, Peña, Croes, Brete, Dijkhoff, Loefstok, 
Geerdink, Lamp, Geerman, Paalman, de Cuba, Seraus, 
Krozendijk, Lanoy, Solognier, Chong, Ras, Schwengle. 

Ta invita pa acto di entiero cual lo tuma lugar na Misa 
Sagrado Curason na Savaneta diahuebs 5 di September 
2019 di 1 7 or pa 4'or di atardi. Despues lo Sali pa santana 
Catolico na Savaneta. 

Enbes di flor of krans lo tin un box disponibel pa 
Koningin Wilhelmina Kankerfonds. 

Disculpa nos si den nos tristesa nos por a lubida algun 
famia of conocir. 

Despues di entiero nos no ta ricibi bishita di condolen- 
cia na cas. 


Unico nieta: 
Mama: 
Winterdaal 
Rumannan: 


Compañero: 

Sobrinonan: 



A^Xra 

"PuuenuC Çfo*Ke £ féteutatony 

Gradicimento / Invitacion 

Na nomber di su Rumannan, Sobrino y Sobrinanan y 
demas famia. Nos ta gradici tur persona cu di un forma 
of otro a duna nos sosten durante fayecimento y 
entierro di nos defunto stima: 



Virginia Jacintha Geerman 

Mihor conoci como"Reina" 

Nos gradicimento ta bay pa tur esnan cu a yuda nos den 
nos momentonan dificil. Famia completo ta gradici 
enormemente na su rumannan t Margriet Kelly- 
Geerman y Philomena Ruiz cu a zorg continuamente pa 
su cuido y atencionnan special. Un danki special na su 
Dokter di Cas Dr. Hertogen, Dr. Jacobs, SPD Aruba, 
Hospice Atardi den man di Sacha van lersel y tur su 
voluntarionan y na cada un di e verpleegster nan cu a 
dune assistencia y atencion. Tambe nos ta gradici Theo 
Zievinger pa su oracionnan bunita y alavez pa Aurora 
Funeral Home pa nan bon servicio. Nos ta gradici na tur 
esnan cu a manda flor, Krans, telegram , yamadanan y 
mensahenan di telefoon. 

Alavez nos ta invita famia y conoci pa 3 Santo Sacrificio 
di Misa cu lo ta dia 

5 Sept 2019 for di 7 pm na Parokia Inmaculada Concep- 
ción na St. Cruz 

6 Sept 2019 for di 7pm na Parokia Inmaculada Concep- 
ción na St. Cruz 

7 Sept 2019 for di 7pm na Parokia Sta Anna na Noord. 
Después di ultimo misa lo tin un rosario na cas Washin- 
gon #57F 

Boso Presencia lo ta altamente aprecia. 

Na nomber di su Rumannan, Sobrino y Sobrinanan y 
demas famia Geerman. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta connpletamente 

DIGITAL 


















